52. ΝΟΜΟΘΕΤ. ΔΙΑΤΑΓΜΑ υπ' αριθ. 1180 της 14/22 Ιουν. 1972 (ΦΕΚ Α' 91) Περί χορηγήσεως υπό της Τραπέζης της Ελλάδος προς το Ελληνικόν Δημόσιον Δανείου μέχρι ποσού Δραχ. 2.500.000.000. Άρθρ.1.-1.Επιτρέπεται η χορήγησις δανείου μέχρι ποσού δραχ. 2.500.000.000, υπό της Τραπέζης της Ελλάδος προς το Ελληνικόν Δημόσιον, προς εξόφλησιν οφειλών αυτού εξ υποχρεώσεων, οικονομικών ετών 1971 και παλαιοτέρων. Το επιτόκιον του δανείου ορίζεται εις 1% ετησίως, άνευ προμηθείας τινός, η δε εξόφλησις αυτού συντελεσθήσεται δια δέκα ισοπόσων ετησίων δόσεων, της πρώτης τούτων καταβληθησομένης την 30ης Ιουν. 1973. Οι τόκοι υπολογιζόμενοι επί του εκάστοτε ανεξοφλήτου κεφαλαίου ορίζεται, όπως καταβάλλωνται δεδουλευμένως κατά τας χρονολογίας πληρωμής των χρεωλυτικών δόσεων. 2.Εξουσιοδοτείται ο Υπουργός των Οικονομικών, όπως δια λογαριασμόν του Ελληνικού Δημοσίου, συνομολογήση μετά της Τραπέζης της Ελλάδος, την σύμβασιν του κατά την προηγουμένην παράγραφον δανείου. Άρθρ.2.-Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 